CELEX: 32022D0937
Language: lt
Date: 2022-06-16 00:00:00
Title: Komisijos įgyvendinimo sprendimas (ES) 2022/937 2022 m. birželio 16 d. kuriuo panaikinamas Sprendimas 2006/563/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis (Tekstas svarbus EEE)

2022 6 17   
               
               
                  LT
               
               
                  Europos Sąjungos oficialusis leidinys
               
               
                  L 162/37
               
            
         KOMISIJOS ĮGYVENDINIMO SPRENDIMAS (ES) 2022/937
         2022 m. birželio 16 d.
         kuriuo panaikinamas Sprendimas 2006/563/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), ypač į jo 71 straipsnio 3 dalį,
         kadangi:
         
                     (1)
                  
                  
                     Reglamentu (ES) 2016/429 Komisijai suteikiami įgaliojimai priimti įgyvendinimo aktus, kuriais nustatomos specialios ligų kontrolės priemonės, taikomos kontroliuojant į sąrašą įtrauktų ligų protrūkius, kaip nurodyta Reglamento (ES) 2016/429 9 straipsnio 1 dalies a punkte, kai nustatoma, kad tos ligų kontrolės priemonės nebeatitinka epidemiologinės padėties;
                  
               
                     (2)
                  
                  
                     Komisijos įgyvendinimo reglamentu (ES) 2018/1882 (2) labai patogeninis paukščių gripas (LPPG) priskiriamas prie į sąrašą įtrauktų ligų, kaip nurodyta Reglamento (ES) 2016/429 9 straipsnio 1 dalies a punkte;
                  
               
                     (3)
                  
                  
                     Komisijos sprendimu 2006/563/EB (3) nustatytos tam tikros apsaugos priemonės, taikytinos tais atvejais, kai nustatomas labai patogeniško A tipo H5 potipio (įtariamo arba patvirtinto neuroaminidazės N1 tipo (H5N1)) viruso laukiniams paukščiams sukeltas LPPG. To sprendimo teisinis pagrindas yra Tarybos direktyvos 89/662/EEB (4) 9 straipsnio 4 dalis ir Tarybos direktyvos 90/425/EEB (5) 10 straipsnio 4 dalis. 2019 m. gruodžio 14 d. tos direktyvos buvo panaikintos Europos Parlamento ir Tarybos reglamentu (ES) 2017/625 (6). Tačiau Reglamento (ES) 2017/625 164 straipsnio 2 dalyje nustatyta, kad Direktyvos 89/662/EEB 9 straipsnis ir Direktyvos 90/425/EEB 10 straipsnis toliau taikomi Reglamentu (ES) 2016/429 reglamentuojamiems klausimams iki Reglamento (ES) 2016/429 taikymo pradžios dienos. Reglamentas (ES) 2016/429 pradėtas taikyti 2021 m. balandžio 21 d.;
                  
               
                     (4)
                  
                  
                     be to, Sprendime 2006/563/EB nustatytos priemonės nėra tinkamos dabartinei epidemiologinei padėčiai;
                  
               
                     (5)
                  
                  
                     todėl Sprendimas 2006/563/EB turėtų būti panaikintas;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2006/563/EB panaikinamas.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. birželio 16 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 84, 2016 3 31, p. 1.
         
            (2)  2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).
         
            (3)  2006 m. rugpjūčio 11 d. Komisijos sprendimas 2006/563/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis, ir panaikinantis Sprendimą 2006/115/EB (OL L 222, 2006 8 15, p. 11).
         
            (4)  1989 m. gruodžio 11 d. Tarybos direktyva 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (OL L 395, 1989 12 30, p. 13).
         
            (5)  1990 m. birželio 26 d. Tarybos direktyva 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (OL L 224, 1990 8 18, p. 29).
         
            (6)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).